רוד ואן ניסטלרוי

רוטחרוס יוהנס מרטינוס ואן ניסטלרוי (בהולנדית: Rutgerus Johannes Martinus van Nistelrooĳ, , נולד ב-1 ביולי 1976 באוס, הולנד) הוא כדורגלן עבר הולנדי ששיחק בעמדת החלוץ.

קריירה
ואן ניסטלרוי עסק בבית הספר בספורט: טניס והתעמלות אמנותית, ושיחק בקבוצת הכדורגל המקומית בעיר הולדתו כבלם אחורי. קריירת הכדורגל המקצועית של ואן ניסטלרוי התחילה ב-1993, כשעבר לשחק בקבוצת דן בוס.

אחרי ארבע שנות ניסיון, התקדם ואן ניסטלרוי ועבר לקבוצת הירנביין מהליגה הראשונה בהולנד, שם שיפר את יכולותיו כחלוץ. על מנת לשפר את רמת המשחק שלו, המליץ לו מאמנו החדש לראות את דניס ברגקאמפ משחק. בעקבות ההמלצה, נהג ואן ניסטלרוי לנסוע כ-200 קילומטר לבדו, כדי לצפות במשחקים בהם השתתף ברגקאמפ, וממנו הוא למד הרבה. את השיפור ביכולותיו ניתן לראות מכך, שאת עונתו הראשונה בהירנביין סיים עם 13 שערים ב-30 הופעות.

ביום הולדתו ה-22, חתם ואן ניסטלרוי בפ.ס.וו. איינדהובן תמורת 4.2 מיליון ליש"ט, שיא בהעברות בין קבוצות הולנדיות. הוא החזיר את ההשקעה במהירות, כשהבקיע לראשונה בקבוצה נגד קבוצתו לשעבר כבר באוגוסט. עד סוף אוקטובר, ואן ניסטלרוי המשיך להרשים כשהבקיע שלושער במשחק של קבוצתו נגד ספרטה רוטרדם. ב-18 בנובמבר 1998, שותף לראשונה במשחק הנבחרת ההולנדית בתיקו 1-1 נגד גרמניה.

את העונה הראשונה שלו בהירנביין, במאי 1999, הוא סיים כמלך השערים של הליגה ההולנדית, לאחר שהבקיע 31 שערים, זכה בתואר שחקן העונה בהולנד והגיע למקום השני בתואר כדור הזהב.

בעונה הבאה עבר ואן ניסטלרוי לקבוצת פ.ס.וו. איינדהובן, בה השיג שיא הבקעות של 60 שערים בשתי עונות, ובשתיהן נבחר לכדורגלן השנה בהולנד. בעונת 1999/2000 כבש פעמיים שלושער מול אייאקס אמסטרדם.

באפריל 2000 קרע ואן ניסטלרוי את הרצועה הצולבת והחמיץ את יורו 2000. באותם ימים הוא היה אמור לחתום במנצ'סטר יונייטד, אך עקב הפציעה המעבר בוטל. המנג'ר אלכס פרגוסון המשיך לשמור על קשר קרוב עם ואן ניסטלרוי במהלך תקופת ההחלמה.

במרץ 2001, לאחר שהחלים מהפציעה, חזר לשחק וכבר במשחק הראשון שלו הבקיע צמד עבור קבוצתו. באותה תקופה החל לעורר את התעניינותם של מועדוני כדורגל גדולים באירופה, ולאחר שדחה הצעת רכישה מריאל מדריד, עבר ואן ניסטלרוי למנצ'סטר יונייטד ב-23 באפריל 2001, תוך שבירת שיא בריטי בסכום ההעברות: 19 מיליון ליש"ט.

כדאיות ההשקעה לא הוטלה בספק כבר בעונתו הראשונה במדי השדים האדומים. הוא הבקיע במשחקו הראשון, בהפסד לליברפול במגן הקהילה, ומאז הבקיע שערים רבים: בעונתו הראשונה במנצ'סטר הבקיע 36 גולים. הישג זה מרשים במיוחד, לאור הפציעה שממנה סבל לפני כן ושאיימה לסיים לו את הקריירה.

בעונת 2002/03, עונתו השנייה במועדון, הבקיע ואן ניסטלרוי 44 שערים והגשים את שאיפתו לזכות באליפות הפרמייר ליג. בנוסף, כבש פעמיים בשני משחקים מול ריאל מדריד במסגרת רבע גמר ליגת האלופות באותה שנה, אך לא הצליח להעפיל לשלב חצי הגמר.

בעונתו השלישית במנצ'סטר, הראה יכולת חלשה יותר, אך עם זאת הבקיע 30 שערים עבור היונייטד. ב-7 בפברואר 2004 הבקיע את שעריו ה-100 ו-101 במספר במדי מנצ'סטר יונייטד, בצמד שכבש מול אברטון בניצחון 3–4 בגודיסון פארק.
ממוזער|150px|ואן ניסטלרוי במדי ריאל מדריד, 2007
בעונת 2006/07 עבר ואן ניסטלרוי לשחק בריאל מדריד והוביל את קבוצתו לזכייה באליפות דרמטית. הוא סיים את עונתו הראשונה בקבוצה כמלך השערים של הליגה הספרדית עם 25 שערים בליגה ושערים נוספים בליגת האלופות. בעונה הבאה עזר לקבוצה לזכות באליפות נוספת עם 16 כיבושים. הוא החל היטב את עונת 2008/09 - כבש ארבעה שערים בשישה משחקים - אך נפצע בנובמבר 2008 ולא שותף בשאר משחקי העונה.

ב-23 בינואר 2010 עבר ואן ניסטלרוי לקבוצת המבורג הגרמנית, וערך את הופעת הבכורה שלו בקבוצה ב-6 בפברואר מול פ.צ. קלן. את שער הבכורה שלו בקבוצה, כבש ואן ניסטלרוי ב-13 בפברואר מול קבוצת שטוטגרט כאשר רשם לזכותו הבקעת צמד. במהלך שהותו בגרמניה, קרע ואן ניסטלרוי את הרצועה בברך והיה חשש כי סיים את הקריירה.

לפני עונת 2011/12 הוא הצטרף למאלגה.

במאי 2012 הודיע ואן ניסטלרוי על פרישה מכדורגל לאחר 18 שנים.

נבחרת לאומית
ואן ניסטלרוי היה חלק קבוע בסגל נבחרת הולנד בין השנים 1998 עד 2006. בשנת 2011 החליט בארט ואן מרוויק, מאמן נבחרת הולנד לצרף את ואן ניסטלרוי לסגל הנבחרת למוקדמות יורו 2012 עקב פציעותיהם של אריאן רובן וקלאס יאן הונטלאר, אך לא לסגל יורו 2012, מה שהוביל את ואן ניסטלרוי לפרוש מהנבחרת.

ב-2014 הוכרז כי ואן ניסטלרוי יהיה עוזרו של חוס הידינק כמאמן הנבחרת.

 קריירת אימון 
לאחר שאימן את קבוצות הנוער של פ.ס. וו. איינדהובן, במרץ 2014, הוכרז כי ואן ניסטלרוי יהיה עוזר מאמן נבחרת הולנד לאחר מונדיאל 2014.

ב-25 ביוני 2018 ואן ניסטלרוי מונה למאמן פ.ס. וו. איינדהובן עד גיל 19. בדצמבר 2019 אושר כי ואן ניסטלרוי, לצד תפקידו בפ.ס.וו, ישמש כעוזר מאמן נבחרת הולנד לקראת יורו 2020.

לקראת עונת 2022/2023 מונה ואן ניסטלרוי למאמן פ.ס. וו. איינדהובן כמחליפו של רוג'ר שמידט שעזב את תפקידו. הוא חתם על חוזה לשלוש שנים. כבר במשחקו הראשון בקבוצה זכה עמה בתואר מגן יוהאם קרויף, לאחר ניצחון 3–5 על אייאקס. ב-24 במאי 2023 הודיע על התפטרותו מתפקיד המאמן.

ביולי 2024 חזר למנצ'סטר יונייטד בתפקיד עוזרו של המאמן אריק טן האך.

ב-28 באוקטובר 2024, לאחר פיטוריו של אריק טן האך מתפקיד מאמן מנצ'סטר יונייטד, הוא מונה למאמנה הזמני של הקבוצה, והדריך אותה בארבעה משחקים. עם מינוי המאמן הקבוע החדש, רובן אמורים, שהגיע עם צוות מקצועי משלו, הוחלט כי ואן ניסטלרוי יעזוב את המועדון.

ב-29 בנובמבר 2024 מונה למאמנה של לסטר. ב-27 ביוני 2025, לאחר נשירת הקבוצה לצ'מפיונשיפ בסיום העונה, עזב בהסכמה הדדית.

חיים אישיים
ואן ניסטלרוי הוא נוצרי קתולי.

ביולי 2004 נישא לחברתו לאונטין סלאץ' ולזוג נולדו בת ובן.

במהלך מונדיאל 2014 עבד ואן ניסטלרוי כפרשן עבור רשת התקשורת ESPN.

סטטיסטיקות קריירה
 מועדונים 

+ הופעות ושערים לפי מועדון, עונה ותחרותמועדוןעונהליגהגביע המדינהגביע הליגה אירופהאחרסה"כהליגההופעותשעריםהופעותשעריםהופעותשעריםהופעותשעריםהופעותשעריםהופעותשעריםדן בוס1993/94ליגת המשנה ההולנדית2000———201994/9515323——–1761995/9621200———2121996/97311200———3112סה"כ691723———7120הירנפיין1997/98ליגת העל ההולנדית311353—40—4016פ.ס.וו. איינדהובן1998/99343144—761046411999/2000232910—83—32322000/0110222———124סה"כ676276—159109077מנצ'סטר יונייטד2001/02הליגה האנגלית3223220014101149362002/033425344111140052442003/0432204600741044302004/051763200780027162005/063521202182004724סה"כ15095141462473821219150ריאל מדריד2006/07הליגה הספרדית372532—760047332007/08241610—741033202008/096400—432312102009/101120—100041סה"כ684662—1913339664המבורג2009/10הליגה הגרמנית11500—72001872010/1125713———2610סה"כ361213—72004417מאלגה2011/12הליגה הספרדית28441———325סך כל קריירה449249393262926264592349

נבחרת

+ הופעות ושערים לפי שניםהנבחרתהשנההופעותשעריםהולנד1998101999812000102001772002412003852004116200595200653200752200853200900201031201131סה"כ7035

+ רשימת השערים הבינלאומיים שהבקיע רוד ואן ניסטלרוימספרתאריךמקוםהופעהיריביםתוצאה לאחר השערתוצאה סופיתתחרות128 אפריל 1999חלרדום, ארנהם, הולנד31–21–2משחק ידידות225 אפריל 2001אצטדיון פיליפס, איינדהובן, הולנד114–04–0מוקדמות מונדיאל 2002 - אירופה32 יוני 2001אצטדיון לילקולה, טאלין, אסטוניה122–24–244–2515 אוגוסט 2001וייט הארט ליין, לונדון, אנגליה132–02–0משחק ידידות65 ספטמבר 2001אצטדיון פיליפס, איינדהובן, הולנד155–05–0מוקדמות מונדיאל 2002 - אירופה76 אוקטובר 2001חלרדום, ארנהם, הולנד163–04–084–0920 נובמבר 2002פלטינס ארנה, גלזנקירכן, גרמניה213–13–1משחק ידידות1029 מרץ 2003אצטדיון פיינורד, רוטרדם, הולנד231–01–1מוקדמות יורו 2004112 אפריל 2003אצטדיון שריף, טירספול, מולדובה241–12–11219 נובמבר 2003אמסטרדם ארנה, אמסטרדם, הולנד293–06–0134–0146–01515 יוני 2004אצטדיון הדרגאו, פורטו, פורטוגל341–11–1יורו 20041619 יוני 2004אצטדיון עירוני אוויירו, אוויירו, פורטוגל352–02–31723 יוני 2004האצטדיון העירוני של בראגה, בראגה, פורטוגל361–03–0182–01913 אוקטובר 2004אצטדיון פיליפס, איינדהובן, הולנד392–13–1מוקדמות מונדיאל 2006 - אירופה203–12130 מרץ 2005אצטדיון פיליפס, איינדהובן, הולנד422–02–0228 יוני 2005האצטדיון האולימפי, הלסינקי, פינלנד441–04–0233 ספטמבר 2005האצטדיון הרפובליקני של וזגן סרגסיאן, ירוואן, ארמניה461–01–0247 ספטמבר 2005אצטדיון פיליפס, איינדהובן, הולנד473–04–0254–02627 מאי 2006אצטדיון פיינורד, רוטרדם, הולנד501–01–0משחק ידידות274 יוני 2006אצטדיון פיינורד, רוטרדם, הולנד511–01–12816 יוני 2006 מרצדס-בנץ ארנה, שטוטגרט, גרמניה532–02–1מונדיאל 2006298 ספטמבר 2007אמסטרדם ארנה, אמסטרדם, הולנד562–02–0מוקדמות יורו 20083012ספטמבר 2007אצטדיון קמאל סטפא, טירנה, אלבניה571–01–03129 מאי 2008אצטדיון פיליפס, איינדהובן, הולנד601–01–1משחק ידידות329 יוני 2008סטאד דה סוויס ונקדורף, ברן, שווייץ621–03–0יורו 20083321 יוני 2008זנקט יאקוב פארק, בזל, שווייץ641–11–3343 ספטמבר 2010אצטדיון סן מרינו, סראוואלה, סן מרינו655–05–0מוקדמות יורו 20123529 מרץ 2011אמסטרדם ארנה, אמסטרדם, הולנד703–25–3

תארים
בפ.ס.וו. איינדהובן
 אליפות הולנד (2) 1999/2000 2000/2001
 מגן יוהאן קרויף 1998
במנצ'סטר יונייטד
 אליפות אנגליה 2002/2003
 גביע אנגליה 2003/2004
 גביע הליגה 2005/2006
 מגן הקהילה 2003
בריאל מדריד
 אליפות ספרד (2) 2006/2007 2007/2008
 הסופר קאפ הספרדי 2008
אישיים
 כדורגלן השנה בהולנד (2) 1998/1999, 1999/2000
 שחקן החודש בפרמייר ליג (3) דצמבר 2001, פברואר 2002, אפריל 2003
 שחקן השנה ע"ש סר מאט באזבי (2) 2001/2002, 2002/2003
 מלך שערי ליגת האלופות (3) 2001/2002, 2002/2003, 2004/2005
 כדורגלן השנה בליגה האנגלית (התאחדות שחקני הכדורגל) 2001/2002
 שחקן העונה בפרמייר ליג 2002/2003
 נכלל בנבחרת השנה של אופ"א 2003
 נכלל בפיפ"א 100
 נכלל בנבחרת הטורניר של יורו 2004

 כמאמן 
 בפ.ס.וו. איינדהובן 
 מגן יוהאן קרויף: 2022

קישורים חיצוניים





הערות שוליים

קטגוריה:חלוצי כדורגל הולנדים
קטגוריה:כדורגלנים הולנדים
קטגוריה:כדורגלני מנצ'סטר יונייטד
קטגוריה:כדורגלני ריאל מדריד
קטגוריה:כדורגלני פ.ס.וו. איינדהובן
קטגוריה:כדורגלני הירנפיין
קטגוריה:זוכי פרס כדורגלן השנה בליגה האנגלית (התאחדות שחקני הכדורגל)
קטגוריה:כדורגלני המבורג
קטגוריה:כדורגלני מאלגה
קטגוריה:כדורגלני נבחרת הולנד
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:מאמני פ.ס.וו. איינדהובן
קטגוריה:מאמני לסטר סיטי
קטגוריה:הולנדים שנולדו ב-1976